U-I-157/09
Natisni
Opravilna št.:
U-I-157/09
Datum odločitve:
9. 3. 2011
ECLI:
ECLI:SI:USRS:2011:U.I.157.09
Akt:
Odlok o okoljski dajatvi za onesnaževanje okolja z odpadki (Uradni list RS, št. 62/08)
Izrek:
Pobuda za začetek postopka za oceno ustavnosti in zakonitosti Odloka o okoljski dajatvi za onesnaževanje okolja z odpadki (Uradni list RS, št. 62/08) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice protiustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Mirka Tovšaka, Mislinja
Datum vloge:
10. 6. 2009
Vrsta odločitve:
sklep
Vrsta rešitve:
zavrženje
Dokument:
US29371
Dokument v PDF obliki:
U-I-157-09.pdf
125 KB
Prenesite datoteko
U-I-157/09-9
9. 3. 2011
SKLEP
Ustavno sodišče je v postopku za preizkus pobude Mirka Tovšaka, Mislinja, na seji 9. marca 2011
sklenilo:
Pobuda za začetek postopka za oceno ustavnosti in zakonitosti Odloka o okoljski dajatvi za onesnaževanje okolja z odpadki (Uradni list RS, št. 62/08) se zavrže.
Obrazložitev
1. Pobudnik izpodbija Odlok o okoljski dajatvi za onesnaževanje okolja z odpadki (v nadaljevanju Odlok) Občine Mislinja. Zatrjuje, da občina za predpisovanje posebnih občinskih okoljskih dajatev nima zakonske osnove. Pravni interes utemeljuje z navedbo, da je po 3. členu Odloka zavezanec za plačilo okoljske dajatve, kar izkazuje s priloženim računom za komunalne storitve.
2. Izpodbijani predpis je med postopkom pred Ustavnim sodiščem prenehal veljati, ker ga je razveljavil Odlok o razveljavitvi odloka o okoljski dajatvi za onesnaževanje okolja z odpadki (Uradno glasilo slovenskih občin, št. 3/11). Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko presoja neveljavne predpise, če niso bile odpravljene posledice protiustavnosti in nezakonitosti.
3. Izpodbijani predpis ne učinkuje neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07, in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za začetek postopka za oceno ustavnosti in zakonitosti predpisov. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik